text: [{"text_idx": "#000001", "text": "Bretar fyrireika olju- og gassleiting eystan fyri f\u00f8royska marki\u00f0"}, {"text_idx": "#000002", "text": "I\u0301 n\u00e6stum skulu orkufel\u00f8g siga myndugleikunum, hv\u00f8rji \u00f8ki i\u0301 Nor\u00f0sjo\u0301num og a\u0301 Atlantsmo\u0301tinum tey ynskja skulu vera partur av komandi leitiu\u0301tbjo\u0301\u00f0ingini"}, {"text_idx": "#000003", "text": "Rokna\u00f0 ver\u00f0ur vi\u00f0, at \u00f8ki vi\u00f0 f\u00f8royska marki\u00f0 vera vi\u00f0 i\u0301 komandi leitiu\u0301tbjo\u0301\u00f0ingini i\u0301 Bretlandi. I\u0301 l\u00f8tuni hava oljufel\u00f8g leitiloyvi a\u0301 einum samanhangandi \u00f8ki uppa\u0301 100 km. framvi\u00f0 f\u00f8royska markinum."}, {"text_idx": "#000004", "text": "I\u0301 Bretlandi ver\u00f0a nu\u0301 gj\u00f8rdar fyrireikingar til ny\u0301ggja leiting eftir olju og gassi. Seinasta leiting var i\u0301 2020 og hevur lok veri\u00f0 lagt a\u0301 leiting si\u0301\u00f0ani. Annars plagar Bretland at hava eina u\u0301tbjo\u0301\u00f0ing um a\u0301ri\u00f0."}, {"text_idx": "#000005", "text": "Eitt ta\u00f0 fyrsta, sum ny\u0301ggi fors\u00e6tisra\u0301\u00f0harrin, Truss gj\u00f8rdi eftir at ver\u00f0a vald, var at kunngera, at hon fo\u0301r at lata upp til 150 ny\u0301ggj loyvi til leiting eftir olju og gassi i\u0301 Nor\u00f0sjo\u0301num og vestan fyri Hetland. Hetta fyri at gera Bretland o\u0301heft at innfluttari orku i\u0301 2040."}, {"text_idx": "#000006", "text": "\u00c6tlanin var, at bretski leitimyndugleikin skuldi fara undir at fyrireika leitingina longu i\u0301 hesum ma\u0301na\u00f0inum, men nu\u0301 drotning Elizabeth er dey\u00f0 og ver\u00f0ur jar\u00f0a\u00f0, er avgj\u00f8rt, at oljuleitingin ma\u0301 bi\u0301\u00f0a til hon er farin til gravar i\u0301 n\u00e6stu viku."}, {"text_idx": "#000007", "text": "Hetta fer to\u0301 neyvan at hava sto\u0301ra a\u0301virkan a\u0301 sja\u0301lva u\u0301tbjo\u0301\u00f0ingina, sum \u00e6tlanin er at skunda i\u0301gj\u00f8gnum, nu\u0301 eingin u\u0301tbjo\u0301\u00f0ing hevur veri\u00f0 si\u0301\u00f0ani 2020 m.a. orsaka\u00f0 av korona."}, {"text_idx": "#000008", "text": "A\u0301 orkura\u0301\u00f0stevnu i\u0301 London nu\u0301 um dagarnar var\u00f0 kunngj\u00f8rt, at ta\u00f0 nu\u0301 er upp til olju- og gassfel\u00f8g at peika u\u0301t \u00f8ki, sum tey halda eiga at vera partur av komandi leitiu\u0301tbjo\u0301\u00f0ing, sum ver\u00f0ur tann 34. i\u0301 r\u00f8\u00f0ini. Ta\u00f0 var\u00f0 eisini upply\u0301st, at roynt ver\u00f0ur at lata ny\u0301ggj leitiloyvi skjo\u0301tast til ber, solei\u00f0is at leitingin kann fara i\u0301 gongd longu i\u0301 komandi a\u0301ri."}, {"text_idx": "#000009", "text": "\u00d8kini, sum ver\u00f0a partur av leitingini, vera i\u0301 Nor\u00f0sjo\u0301num, men eisini vestan fyri Hetland. Vert er at bi\u0301ta merki i\u0301, at myndugleikarnir fara at leggja seg eftir eisini at ly\u0301sa u\u0301t \u00f8ki t\u00e6tt vi\u00f0 f\u00f8royska marki\u00f0 til leiting. Har er longu no\u0301gv olja og gass funnin."}, {"text_idx": "#000014", "text": "Helvtin av orkuni fra\u0301 vindmyllulundum fer til spillis"}, {"text_idx": "#000016", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000017", "text": "Russland sendir oljutangaskip nor\u00f0ur um Sibiria"}, {"text_idx": "#000018", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000019", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000023", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000024", "text": "Fyristing tel. 20 80 80 [email protected]"}]